《青玉案 钓台遇雪》
明代·林鸿

桐江倚棹蒹葭瞑。怪倦枕朝寒劲。拂曙掀篷银万顷。

犯星人去，清风名在，尚想羊裘冷。

簪缨误我山林兴。幸唤醒、槐安尘梦境。烟浪迢迢归路永。

汲江燃竹，买鱼沽酒，沈醉休教醒。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。